Manungsa darbe pikiran kanggo nimbang ala lan becik, darbe karsa, darbe tangan lan sikil kanggo tumindak, kuping kanggo angrungoake, netra kanggo andeleng, irung kanggo ngambu, rasaning badan kanggo ngrasakake enak lan ora kepenak, hilat kanggo ngrasakake enak lan oraning panganan, hawa nepsu kanggo ngobahake ati dadi bungah, sedih, nesu, wedi, lan kepingin marang tumindak kang ala lan kang becik. Kabeh iku kanggo golek pengalaman.